OpenLLM-France/wikimedia huggingface dataset:
# Euskadi saria - Literatura lanaren ilustrazioa

Euskadi saria - Literatura lanaren ilustrazioa Eusko Jaurlaritzako Kultura Sailak 1997tik urtero antolatzen duen Euskadi Literatura Sariak literatura sariaren zazpi kategoriatariko bat da, 2009an agertua.

## Irabazleak
### Azken urteetakoak

| Ilustratzailea | Urtea | Obra | Egilea | Generoa | Argitaletxea | argitaratze-data |
| Elena Odriozola | 2009 | Aplastamiento de las gotas | Julio Cortázar | | | 2008 |
| Jokin Mitxelena Erice | 2010 | Ipuin kontalariaren lapikoa | Pello Añorga | | Aizkorri | 2009 |
| Iban Barrenetxea | 2011 | Bombástica Naturalis | Iban Barrenetxea | | | 2010 |
| Elena Odriozola | 2013 | Tropecista | Jorge Gonzalvo Díaz | | | 2013 |
| Maite Gurrutxaga | 2014 | Habiak | Maite Gurrutxaga | komiki | Txalaparta | 2014 |
| Ana G. Lartitegi | 2015 | El libro de la suerte | Sergio Lairla | | | 2014 |
| Mikel Casal | 2016 | Así es la dictadura | Equipo Plantel | | Media Vaca | 2015 |
| Mikel Valverde | 2017 | Versos de deportes | Javier Ruiz Taboada | | | 2016 |
| Miren Asiain | 2020 | Un millon de ostras en lo alto de la montaña | Alex Nogués | | | 2019 |

## Kanpo estekak

* Datuak: Q33100746
# Euskadi Ta Askatasunaren Talde Autonomoa

Euskadi Ta Askatasuna-ren Talde Autonomoa, ETA-ren Talde Autonomoa bezala ezagunagoa, 1964-1968 bitartean jardun zuen talde armatu bat izan zen, ETAren adar militar gisa lehenik eta erakunde independente bezala ondoren.

## Historia

1964a inguruan, ETA-ren inguruko talde bat sortu zen Oñati eta Arrasaten, Xabier Zumalde "El Cabra"-ren zuzendaritzapean. ETA-ren IV. Biltzarrean, bere pentsaera ideologikoaz galderarik egin gabe, Zumalde izendatu zuten erakundearen adar militarraren arduradun. Ondorioz, erakundearen armategia bere eskuetan jarri zen: dozena erdi arma labur eta ehunka gramo dinamita. Baina "Cabra"-ren taldeak bere kontura jarduten zuen eta, horregatik, Talde Autonomo izenez egin zen ezagun.
ETA-ren barne-desadostasunak agerian geratu ziren 1966ko Aberri Eguna zela eta. EAJk Gasteizen biltzeko eskatu zien jarraitzaileei. Aldiz, ETAren Bulego Politikoak Irun-Hendaia artean biltzeko deia zabaldu zuen. "El Cabra", adar militarreko arduraduna, ez zegoen ados ETAren buruzagitzaren garapen ideologikoarekin eta ez zuen onartu Iruna bere gizonekin joatea, segada bat zela argudiatuz. Hori gutxi ez eta Talde Autonomoaren eta erakundearen gainerako adarren arteko banaketa sakondu egin zen urte bereko maiatzaren 1ean. Erakundearen buruzagitzak Erandiora bidali nahi izan zuen Talde Autonomoa, ikurrinak zintzilikatzera. “Cabra”-k aldiz, Bizkaia barnealdeko landa-herrixka txiki bat hartzea erabaki zuen: Garai. Goizeko 07:00etatik aurrera, bere gizonek telefonoak moztu, ikurrinak jarri, pilotalekua margotu eta esku-orriak banatu zituzten. Parte hartu zuten hogeita hamar militanteek ETAren lehen zatiketa osatu zuten harrezkero.
Ordutik aurrera talde honek "ETAren Talde Autonomoa" izenarekin jardun zuen, batez ere Oñatiko mendietan. "La insurrección en Euskadi" filmean deskribatutako mendiko gerrillen fikzioa errealitate bihurtzen saiatu zen taldea: taldekideak mendiko ibilaldi luzeetarako entrenatu zituzten eta tortura-simulazioak egin zizkieten; gainera, komunikazioei, energia-lerroei eta leku neuralgikoei buruzko planoak eta argazkiak pilatu zituzten. Taldea 1968an desagertu zen, militante garrantzitsuenak atxilotu ondoren.

## Erreferentziak

* ↑ Letamendia Belzunce, Francisco. (1994). Historia del nacionalismo vasco y de ETA. Donostia: R & B Ediciones, 301 or. ISBN 9788477282488..
* ↑ Letamendia Belzunce, Francisco. (1994). Historia del nacionalismo vasco y de ETA. Donostia: R & B Ediciones, 304 or. ISBN 9788477282488..
* ↑ Letamendia Belzunce, Francisco. (1994). Historia del nacionalismo vasco y de ETA. Donostia: R & B Ediciones, 304-305 or. ISBN 9788477282488..

## Bibliografia

* Zumalde, Xabier. Las botas de la guerrilla: memorias del jefe de los grupos autónomos de ETA, 1969-1977. Status Ediciones, Arrigorriaga, 2004.
* Zumalde, Xabier: Mi lucha clandestina en ETA: memorias del primer jefe del Frente Militar (1965-1968). Status Ediciones, Arrigorriaga, España, 2004.
# Euskadi Txirrindularitza Fundazioa

Euskadi Txirrindularitza Fundazioa, ofizialki Fundación Ciclista Euskadi-Euskadiko Txirrindularitza Iraskundea, irabazi-asmorik gabeko kirol-fundazioa da, euskal txirrindularitza sustatzea, sustatzea, zabaltzea eta garatzea helburu duena.
Fundazioko presidentea Miguel Madariaga da, Euskaltel-Euskadi taldearen sortzailea eta manager nagusi ohia bere lehen hemeretzi denboraldietan.
2012. urtera arte, Euskaltel-Euskadi txirrindularitza taldea izan zuen erakusle nagusi, txirrindularitzako maila gorenean (UCI ProTeam). Talde horretako txirrindularietako batzuk Fundazio honetako etapa guztietan egon dira. 2013tik aurrera, Euskadi Txirrindularitza Fundazioa maila goreneko taldearen proiektu berri batetik aldenduta geratu zen, eta Euskaltel enpresak aurrekontua eta kudeaketa bere gain hartu zituen, hurrengo 4 denboraldietan ustez 40 milioi euroko ekarpena eginez.

## Erreferentziak

* ↑ (Gaztelaniaz) «El equipo que sabe sobrevivir» El Correo 2009-02-04.
* ↑ (Gaztelaniaz) «Fundación Euskadi: Landa, el primer corredor que pasa por todas las etapas de formación» Biciciclismo 2011-8-8.
* ↑ (Gaztelaniaz) «La Fundación Euskadi seguirá con un equipo continental» El Correo 2012-09-27.
* ↑ (Gaztelaniaz) «Euskaltel-Euskadi contará con ocho ciclistas extranjeros la próxima temporada» Deia 2012/10/11.

## Kanpo estekak

* Webgune ofiziala
* Datuak: Q6437696
# Euskadi plaza

Euskadi plaza hau izan daiteke:
* Euskadi plaza (Bilbo): Bizkaiko Bilbo hiriburuko Abandoibarra auzoan dagoen plaza bat da.
* Euskadi plaza (Donostia): Gipuzkoako Donostia hiriburuko Gros auzoan dagoen plaza bat da.
* Euskadi plaza (Zumarraga): Gipuzkoako Zumarraga herria dagoen plaza bat da.
# Euskadi plaza (Bilbo)

Euskadi plaza :
| Bilbo, Abando barrutia, Abandoibarra ||
| Euskadi plaza, ezkerraldean Artklass eraikina, erdian Ferrater etxebizitzak eta eskuinean Iberdrola dorrea. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Euskadi plaza Euskadi plaza Euskadi plaza ||
| Koordenatuak: | 43°16′00.80″N 2°56′17.00″W﻿ / ﻿43.2668889°N 2.9380556°W﻿ / 43.2668889; -2.9380556 |
Euskadi plaza Bilboko Abandoibarra auzoan dagoen plaza bat da. Yale Unibertsitateko irakaslea eta paisai-arkitektoa den Diana Balmorik diseinatu eta 2011ko martxoaren 18an hiritarrei ireki zen. Eremuak 6.600 m²-ko azalera du eta itxura bikaineko zuhaitzez inguratua dago (iparraldean haritzak eta hegoaldean ezkiak), erdigunean metro zabalerako pasealekua duelarik.
Eraikuntza lanak 2008an hasi ziren, baina urte haietan Atzerakada Handia hasi zenez Bilboko Udalak jatorriz eraikitzea aurreikusiak zeuden hainbat elementu kentzea erabaki zuen, tartean iturri bat eta barne-lorategia.

## Eraikin interesgarriak

Euskadiko plaza hainbat eraikin nabarmenez inguratua dago:
* Iberdrola dorrea: hainbat enpresaren egoitza den bulego-eraikina da, tartean Iberdrolaren egoitza soziala. 165 metroko garaiera du, hori dela eta, gaurko egunez Bilboko eraikin garaiena da.
* Bilboko Arte Eder Museoa: Euskal Herriko margolaritza eta eskulturgintza museo nagusienetakoa da.
* Artklass eraikina: diseinu modernita eztabaidatua duen oinplano berriko etxebizitza eraikina da.
* Etxargi eraikina: César Portelaren etxebizitza blokea.
* Ferrater etxebizitzak: Carlos Ferrateren etxebizitza blokeak.
* Aginaga etxebizitzak: Eugenio Aginagaren etxebizitza blokea.
* Zubiarte merkatalgunea.
* Euskal Herriko Unibertsitateko paraninfoa.
* Deustuko Unibertsitateko liburutegia.
* Guggenheim Bilbao Museoa.
* Iberdrola dorrea
* Bilboko Arte Eder Museoa
* Artklass eraikina
* Etxargi eraikina
* Zubiarte merkatalgunea
* Ferrater etxebizitzak
* Aginaga etxebizitzak
* Euskal Herriko Unibertsitateko paraninfoa
* Deustuko Unibertsitateko liburutegia
* Guggenheim Bilbao Museoa

## Garraiobideak

Hiriko autobus lineez gain, Euskadi plazak Bilboko tranbiaren Abandoibarra geltokia eta Guggenheim geltokia bertan ditu. Gainera, tranbia hau izan aurretik, iraganean eremu honek denbora luzez Renferen Bilbao-Parke/Guggenheim geltokia izan zuen, baina Abandoibarra auzoa eraikitzearekin bat kendu egin zuten.
Eusko Jaurlaritza Bilboko Metroaren 4. linea eraikitzeko aukera hausnartzen ari da, linea honek plaza honetan geltoki bat izan dezakeela ere aurreikusi da.

## Ikus gainera

* Plaza Barria
* Moyua plaza
* Plaza Biribila
* Jesusen Bihotzaren plaza
* Indautxu plaza
* Miguel Unamuno plaza

## Kanpo estekak

* Euskadi plaza. Bilbaoturismo.net
* Datuak: Q6079529
* Multimedia: Plaza Euskadi / Q6079529
# Falungo Kobrezko Mendi Handia

Falungo Kobrezko Mendi Handiko meatze-arroa$^1$ UNESCOren gizateriaren ondarea :
| Mota | Kulturala |
| Irizpideak | ii, iii, v |
| Erreferentzia | 1027 |
| Kokalekua | Suedia |
| Eskualdea$^2$ | Europa / Ipar Amerika |
| Koordenatuak | 60°35′56″N 15°36′44″E﻿ / ﻿60.59889°N 15.61222°E﻿ / 60.59889; 15.61222 |
| Izen ematea | 2001 (XXV. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Falungo Kobrezko Mendi Handia (suedieraz: Falun och Kopparbergslagen), Suediako Falun hirian dagoen meategi ezaguna da, mila urtetan zehar jardunean aritu dena, X mendetik 1992 arte. 2001ean UNESCOk Gizateriaren Ondare izendatu zuen.

## Historia

Agiririk aurkitu ez den arren jarduera X mende inguruan hasi zela uste da, hori erakutsi dute ikerketa arkeologiko eta geologikoek.
XIII mendean Lübecketik etorritako merkatariek meagintza modernizatu egin zuten, ordukoa da lehen agiri idatzia, 1288koa. XIV menderako herrialdearentzako garrantzitsua bihurtu zen eta 1347an Magnus IV.a Suediakoak baimen berezia eman zion meagitza jarduerak babesteko.
XVII mendean ekoizpenaren gorenera iritsi zen, 1650ean 3000 kobre tona atera ziren. Garai hartan Suedia Mundu mailako kobre ekoizle handiena zen Japoniarekin batera, baina Europara ia ez zetorre Japoniako kobrerik. Ordutik aurrera ordea gainbehera etorri zen. Hain zulatua zegoen mendia 1687ko udan meategiaren zati handi bat erori egin zela. 1720 urterako ekoizpena 1000 tonatara jeitsi zen. XVIII mendean kobreaz gain burdina ateratzen hasi ziren eta 1881ean urrea aurkitu zuten, urtero 5 tona ateratzeko lain.

## Museoa

1992an meagintza jarduera geratu egin zen eta 2001 aurtean Gizateriaren Ondare izendatu zuen UNESCOk. Museo bat eraiki zen eta urtero 100.000 bisitari izaten ditu.

## Ekoizpen metodoak

XIX. mendera arte, sua erabiltzen zen kobrea ateratzeko. Su handi bat pizten zen harria berotzeko, eta haren bolumena handitzeko. Ondoren azkar hozten zuten, eta harria zartatu egiten zen. Harri zatiak kanpora atera eta berriz sutan jartzen ziren sulfuroa askatzeko. Urturiko materiala kobretan oso aberatsa zen. Gasak eta gainontzeko produktuek Falun inguruko lurraldea pozointzen zuten eta ez zen landarerik ere hazten.

## Iruditegia

* Oscars lave meategia.
* Creutz lave meategia.
* Museoa.
* Barnealdea.
* Galeria.

## Kanpo estekak

* Datuak: Q636194
* Multimedia: Mining Area of the Great Copper Mountain in Falun / Q636194
# Fama (Minas Gerais)

Fama Brasilgo udalerri bat da, Minas Gerais estatuan kokatua. 2.578 biztanle ditu 86,024 km²ko eremuan.

## Ikus, gainera

* Minas Gerais

## Kanpo estekak

* Datuak: Q22062565
* Multimedia: Fama (Minas Gerais) / Q22062565
# Fama (argipena)

Fama hainbat kontzepturen adierazle izan daiteke.
Izen arrunt gisa:
Mitologia eta literaturan:
* Fama, ospearen eta zurrumurruen jainkosa, Greziako eta Erromako mitologietan.
* Famak, Julio Cortazarrek asmatutako izaki mitologiko zital eta gogaikarriak, Kronopioen eta famen istorioak liburuko ipuinetan agertzen direnak.
Pertsonaiak:
Leku-izenak:
Fame edo Fama izenarekin musika eta dantza akademia batean kokatutako ikus-entzunezko zenbait produktu izendatu izan dira. Besteak beste:
* Fame (telesaila): 1982 eta 1987 urteen arteko AEBetako telebistako produktua.
* Fame (filma): 1980ko filma, Alan Parkerrek zuzendua.
# Famadihana

Famadihana Madagaskarko malgatxe herriaren hilobiratze tradizioa da. Hezurren biraketa bezala ezagutzen den zeremonia honetan, pertsonek euren arbasoen gorpuak familiako kriptetatik ateratzen dituzte, gorpuak oihal freskoan biltzen dituzte eta euren izenak oihalean idazten dituzte, beti gogoratuak izan daitezen. Ondoren, zuzeneko musikarekin dantzatzen dute, gorpuak euren buruen gainean daramatzaten bitartean, eta hilobiak inguratzen dituzte, hilotzak familiaren hilobira itzuli aurretik.
Famadihana, dirudienez, jatorri berri samarra duen ohitura bat da. Beharbada, XVII. mendetik aurrera soilik egin da bere egungo forman, Asiako hego-ekialdeko hil ohitura bikoitz aurremodernoen egokitzapen bat izan daitekeen arren. Hildakoen espirituak azkenean arbasoen mundura batzen direnaren ustean oinarritzen da ohitura, gorputzaren deskonposizio osoaren eta zeremonia egokien ondoren, eta horrek urte asko eraman ditzake. Madagaskarren hau erritu erregular bihurtu zen, normalean zazpi urtean behin, eta ohiturak ahaidetasun-ospakizunetan hedatutako familiak biltzen ditu, batzuetan harreman arazotsuak dituztenak ere bai.
Famadihanaren praktika gainbeheran dago, zetazko oihalen prezioagatik eta zenbait malgatxek praktika zaharkitua dela uste dutelako. Lehen misiolariek bertan behera utzi zuten praktika, eta kristau ebanjeliko malgatxeek gero eta gehiago abandonatu dute. Eliza Katolikoa, baina, jada ez da praktika horren aurka agertzen, Famadihana kultura hutsa dela uste duelako, eta ez erlijiosoa. Malgatxe batek BBCri azaldu zion bezala: "Garrantzitsua da, hildakoak errespetatzeko gure modua delako. Familia osoa, herrialde osokoa, elkartzeko aukera ere bada".

## Kanpo estekak

* Datuak: Q1395073
* Multimedia: Famadihana / Q1395073
# Falvaterra

Falvaterra Italiako udalerri bat da. Frosinoneko probintzian kokatuta dago, Lazio eskualdean. 514 biztanle ditu, 12,73 kilometro koadroko azaleran banatuta.

## Mugakideak

Falvaterrak honako udalerri hauekin egiten du muga:
Arce Ceprano San Giovanni Incarico Castro dei Volsci Pastena

## Kanpo estekak

* Datuak: Q116828
* Multimedia: Falvaterra / Q116828
# Fama (mitologia)

    Artikulu hau Jainkosa klasikoari buruzkoa da; beste esanahietarako, ikus «Fama (argipena)».
Fama edo Feme jainkosa, erromatar eta greziar mitologian ageri den pertsonaia da, fama edo ospearen pertsonifikazioa. Erromatarren bertsioan, Jupiterren mezularia da. Tronpeta jotzen ari den emakume hegodun baten gisa irudikatzen da.
Greziar mitologian, Gaia edo Elpis (itxaropena) jainkosen alaba gisa azaldu izan da. Zurrumurru eta esamesen hedatzailetzat hartzen zen: ospea, ospetsuak eta txutxu-mutxuak antzinatik elkarlotuta daudelako seinale.
Erromatar mitologian, Fama "zurrumurruaren" sinonimo pertsonifikatua zen batik bat. Virgiliok zioen mihi, begi, belarri eta luma asko zituen izakia zela.

## Erreferentziak

* ↑ «Fama (mitologia) - Harluxet Hiztegi Entziklopedikoa» www1.euskadi.net (Noiz kontsultatua: 2018-06-04).

## Kanpo estekak

* Datuak: Q1120723
* Multimedia: Pheme / Q1120723
# Falzes

Falzes honakoak izan daiteke:
* Faltzes, Nafarroako udalerria.
* Pfalzen, Italiako udalerria, Hego Tirolean.
# Famagustako barrutia

Famagustako barrutia (grezieraz: Eπαρχία Αμμοχώστου, turkieraz: Mağusa kazası) Zipre osatzen duten sei barrutietako bat da, Famagusta hiriaren inguruan kokatzen dena. 1974. urtetik aurrera Ipar Zipreko Turkiar Errepublikak kontrolatzen du gehiengoa, baina hegoaldeko zati bat Zipreko Errepublikaren eskutan dago.

## Geografia

Zipre uhartearen ipar-ekialdea hartzen du, Karpas penintsula eta Pedieos ibaiaren itsasoratzea dira egitura aipagarrienak.

## Udalerriak

Famagustako barrutiak 8 udalerri eta 90 komunitate hartzen ditu.
* Famagusta (barrutiaren hiriburua, 50.465 biztanle)
* Paralimni (40.000 biztanle)
* Lysi (13.026 biztanle)
* Deryneia (5.758 biztanle)
* Sotira (5.474 biztanle)
* Ayia Napa (3.200 biztanle neguan, 40.000 udan)
* Lefkoniko (2.380 biztanle)
* Akanthou (1.459 biztanle)

## Ikus, gainera

* Zipreren banaketa administratiboa
* Datuak: Q59148
* Multimedia: Famagusta District / Q59148
# Entre dos aguas (filma)

Entre dos aguas Isaki Lacuesta filme zuzendari katalanaren 2018ko pelikula da. Urte bereko Donostiako Zinemaldian Urrezko Maskorra irabazi zuen.

## Sinopsia

Oharra: Atal honek istorio osoa edo amaiera argitzen du.
Isra eta Cheito bi ijito anai dira. Isra narkotrafikoagatik kartzelaratua dago eta Cheitok Marinan egiten du lan. Isra kartzelatik ateratzen denean, eta Cheitok Somalia eta Seychelle irletan egindako misio luze bat bukatzean, biak Isla de San Fernandora bueltatzen dira. Elkartze honek haien aitaren hilketa lazgarria gogora ekarriko die, biak haurrak zirelarik gertatu zena. Hamabi urte pasa dira La Leyenda del Tiempo filmetik, Isaki Lacuestaren Isra eta Cheito anaiak protagonista zituen lehen pelikula. Orain Israk 26 urte ditu eta Isla de San Fernandora bueltatuko da bere emaztea eta bere hiru alabak berreskuratzeko asmoz.

## Aktoreak

* Israel Gómez Romero
* Francisco José Gómez Romero
* Rocío Rendón
* Yolanda Carmona
* Lorrein Galea
* Manuel González del Tanago

## Erreferentziak

* ↑ Berria.eus. «Isaki Lacuestaren 'Entre dos aguas' filmak irabazi du Urrezko Maskorra» Berria (Noiz kontsultatua: 2018-09-30).

## Kanpo estekak

* Datuak: Q56816671
# Entre Sevilla y Triana

Entre Sevilla y Triana (eusk.: «Sevilla eta Triana artean») Pablo Sorozabalen bi aktoko zarzuela da, Luis Fernández Sevilla eta Luis Tejedor Pérezen libretoa duena. Madrilgo Circo Pricen estreinatu zuten 1950eko apirilaren 8an.

## Pertsonaiak

| Pertsonaia | Tesitura | Estreinaren antzezle-zerrenda 1950-4-8 (zuzendaria: -) |
| Reyes | soprano | Ana Maria Iriarte |
| Micaela | tiple | Enriqueta Serrano |
| Esperanza | actriz cantante | |
| Fernando | baritono | Antonio Medio |
| José María | tenor | Enrique de la Vara |
| Angeliyo | tenor | Luis Cuenca |
| Mariano | hitz egiten | |
| Patro | hitz egiten | |

## Erreferentziak

* ↑ Martín Triana, José María. (1992). El libro de la ópera. (2. argitaraldia) Alianza Editorial, S.A. ISBN 84-206-0284-1..
* ↑ lazarzuela.webcindario
* Datuak: Q5834356
# Entre dos aguas (diskoa)

Entre dos aguas Paco de Lucía gitarra-jotzailearen lanen bilduma da, 1975ean plazaratuta. Hemen jasotakoak aurretik beste albumetan agertutakoak dira. Lan honekin flamenko mundutik kanpo ezagutzera eman zen. Diskoa Universal Music Spain S.L. zigiluak argitaratu zuen. 1981ean berrargitatuta izan zen.

## Abestiak

* "Entre Dos Aguas, 06,05 (Paco de Lucía/José Torregrosa)
* "Zorongo Gitano", 02:58 (Federico García Lorca)
* "Río Ancho", Rumba, 04:33 (Paco de Lucía/R. Sánchez)
* "En la Caleta", 03:24 (F. Sánchez/José Torregrosa)
* "Convite" (rumba), 05:10 (Paco de Lucía)
* "Monasterio de Sal", Colombiana, 04:54 (Paco de Lucía)
* "Panaderos Flamencos", 02:40 (Paco de Lucía)
* "Punta Umbría", 03:25 (F. Sánchez/José Torregrosa)
* "Chanela" (rumba), 03:59 (Paco de Lucía)
* La Niña de Puerta Oscura, 03:00 M. López-Quiroga
* "Castro Marin" (fandango), 04:15 (Paco de Lucía)
* "Guajiras de Lucía", 03:20 (Paco de Lucía/F. Sánchez)
* "Mantilla de Feria", 03:18 (Paco de Lucía)
* "El Vito", 02:51 (Federico García Lorca)

## Kanpo estekak

* (Gaztelaniaz):Albuma Youtuben.
* (Gaztelaniaz):Albuma Paco de Lucíaren webgune ofizialean.
* (Gaztelaniaz):Albumaren azterketa Music & Rock webgunean.
* (Ingelesez):Albuma Discogs webgunean.
* Datuak: Q5380710
# Entre les murs (filma)

Entre les murs Laurent Cantet frantziarrak zuzendutako filma frantziarra da, François Bégaudeauren izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Filmean Frantziako lizeo bateko ikasturte osoa agertzen da. François jatorri eta kultura ezberdineko ikasleak dituen klase batean frantses irakasle eta tutorea da.

## Aktoreak

* Burak Ozyilmaz: Burak
* Boubacar Toure: Boubacar
* Carl Nanor: Carl
* Esmeralda Ouertani: Esmeralda
* Franck Keita: Souleymane
* François Bégaudeau: François Marin
* Jean-Michel Simonet: zuzendaria
* Louise Grinberg: Louise
* Rachel Régulier: Khoumba
* Vincent Robert: Hervé

## Kanpo estekak

* Webgune ofiziala (Ingelesez)
* IMBD-ko fitxa (Ingelesez)
* Datuak: Q1139259
* Multimedia: Entre les murs / Q1139259
# Entre ses mains

Entre ses mains 2005eko Anne Fontaine luxenburgotar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Claire Gautier, hogeita hamar urteko emakume batek aseguru-etxe bateko ezbeharren departamentuan egiten du lan. Fabrice, bere senarraren eta Pauline alabaren ondoan bizitza monotonoa darama, harik eta Laurent Kessler, uholde batek eragindako zenbait kalteren gainean kontsulta egitera datorren albaitaria ezagutuko duen arte.

## Aktoreak

* Benoît Poelvoorde: Laurent Kessler
* Isabelle Carré: Claire Gauthier
* Jonathan Zaccaï: Fabrice Gauthier
* Valérie Donzelli: Valérie
* Agathe Louvieaux: Pauline
* Bernard Bloch: buruzagia
* Véronique Nordey: Mme Kessler
* Michel Dubois: Claireren aita
* Martine Chevallier: Claireren ama

## Erreferentziak

* ↑ www.sansebastianfestival.com

## Kanpo estekak

* Datuak: Q3055215
# Entre Seille et Meurthe kantonamendua

Entre Seille et Meurthe kantonamendua Frantziako kantonamendu bat da. Meurthe eta Mosela departamenduan dago, Ekialde Handia eskualdean. Guztira 39 udalerri ditu eta Dieulouard da bere hiriburua.

## Kanpo estekak

* Datuak: Q17050950
# Entre amis

Entre amis 2015eko Olivier Baroux frantziar zinema zuzendariaren film komikoa da.

## Argumentua

Oharra: Atal honek istorio osoa edo amaiera argitzen du.
Richard, Gilles eta Philippe, haien bikotekideekin batera, Korsikara, itsasontziz, bidaia egingo duten hiru lagunak dira. Itsasoaren baldintzak nahiko txarrak izango dira bidaia osoan zehar, eta elkarren arteko bizikidetza geroz eta zailagoa izango da

## Aktoreak

* Daniel Auteuil: Richard
* Gérard Jugnot: Gilles
* François Berléand: Philippe
* Zabou Breitman: Astrid
* Mélanie Doutey: Daphnée
* Isabelle Gélinas: Carole
* Justine Bruneau de la Salle: Cathalina
* Jean-Philippe Ricci: Battistou

## Erreferentziak

* ↑ EiTB. (2019/08/20). 'Entre amigos' komedia, gaur gauean, 'La Noche De...'n. .

## Kanpo estekak

* Datuak: Q19608827
# Entre todas las mujeres

Entre todas las mujeres 1998. urtean Juan Ortuostek eginiko filma da, Lan Zinema, S.L. enpresak ekoiztua.
Ez zuen emaitza onik atera baina Antonio Resinesek bere lanagatik Fotogramas de Plataren aktore onenaren saria lortu zuen.

## Sinopsia

Oharra: Atal honek istorio osoa edo amaiera argitzen du.
Jorge Galíndez idazle eta kazetari ohiak presondegian bere bizitzaren azken urteari buruz gogoeta egiten du. Iruzur bat egiteagatik atxilotua, harreman sentimental arazotsuak izan ditu eta Enbeita lagun ohiaren berragerpenak dena aldatu zuen.

## Pertsonaiak

* Mikel Albisu: bildumazalea
* Teresa Andonegi: Ana
* Ramón Barea: Jorge
* Maiken Beitia: Adelaida
* Mariví Bilbao: Beatriz
* Teresa Calo: Carmen
* Aitana Durán: Vanessa
* Saturnino García: Sangróniz
* Lander Iglesias: Scottie
* José María Intxausti
* Jone Irazabal: Julio
* Alberto López
* Josu Ormaetxe: Laguna
* Antonio Resines: Enbeita
* Juan Viadas: Ezkurra

## Erreferentziak

* ↑ Torrado Morales, Susana. (2008). El cine vasco en la bibliografía cinematográfica (1968-2007). Deustuko Unibertsitatea, 53 or. ISBN 9788498307979..

## Kanpo estekak

* Datuak: Q21013051
# Entre les vagues

Entre les vagues 2021eko Anaïs Volpé frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Alma eta Margot banaezinak dira. Elkarren lagunik onenak. Gaztaroko energiari eta mundua konkistatzeko gogo sutsuari eusten diote. Aktore karrera arrakastatsu bat izateko ametsa dute biek. Amets hori lortzeko urrats bat gehiago egingo dute, Parisen obra batean protagonista eta ordezko aukeratzen dituztenean.

## Aktoreak

* Souheila Yacoub : Margot
* Déborah Lukumuena : Alma
* Matthieu Longatte : Niko
* Sveva Alviti : Kristin
* Angélique Kidjo : Amina
* Sara Verhagen : Sarah
* Alexandre Desane : antzerki-aktorea
* Julia Mugnier
* Juliette Dol : hautagaia
* Adeline Moreau : Nayaren ama

## Erreferentziak

* ↑ «Entre les vagues» Berria 2023-01-07 CC BY-SA 4.0 lizentziapean.

## Kanpo estekak

* Datuak: Q108576545
* Multimedia: Entre les vagues / Q108576545